Individuelle nøytrale atleter under Sommer-OL 2024

**Individuelle nøytrale atleter**, med landskoden **AIN** (etter fransk: *Athlètes Individuels Neutres*), ble opprettet av Den internasjonale olympiske komité (IOK) for å muliggjøre at godkjente utøvere fra Russland og Belarus kunnne få delta i Sommer-OL 2024 i Paris i Frankrike i perioden 26. juli til 11. august 2024. 

Russlands nasjonale olympiske komité ble suspendert av IOK etter Russlands invasjon av Ukraina 2022 og Belarus' nasjonale olympiske komité ble suspendert på grunn av landets medvirkning til invasjonen og sin fortsatte støtte til fordel for Russland. 

AIN-utøverne ble nektet å benytte det olympiske flagget og olympiahymnen, og måtte derfor benytte et grønt flagg med et spesiallaget AIN-emblem med grønn skrift på hvit bunn. 19. mars 2024 presenterte IOK en spesialkomponert instrumental melodi som ville bli spilt under medaljeseremonien dersom noen fra dette laget skulle bli olympisk mester.

## Godkjenning av utøvere
### Kriterier for godkjenning
For å bli vurdert til å kunne delta som nøytral utøver under betegnelsen AIN, ga IOK de russiske og belarusiske idrettsutøverne og lederne flere spesifiserte kriterier, som blant annet:
:*Kvalifiserte utøvere med russisk eller belarusisk pass blir både påmeldt og deltakende som Individuelle nøytrale atleter (AIN).
:*Lag som består av utøvere med russisk eller belarusisk pass vil ikke kunne bli påmeldt eller delta. 
:*Utøvere, lagledere og annet støttepersonell som aktivt støtter krigen mot Ukraina vil ikke kunne bli påmeldt eller delta.
:*Utøvere, lagledere og annet støttepersonell med forbindelser til de russiske eller belarusiske millitæret eller en av deres nasjonale sikkerhetsorganisasjoner (etterretning), vil ikke kunne bli påmeldt eller delta.
:*Samtlige utøvere på AIN-laget må, slik som alle andre nasjoner og lags utøvere, underlegge seg kravene til det gjeldene anti-dopingreglementet. 
:*Sanksjonene mot statene Russland og Belarus samt representanter for russiske og belarusiske myndigheter opprettholdes. 
:*Det tillates ingen flagg, farger eller andre symboler som kan identifiseres som russisk eller belarusisk på noen av de offisielle arenaene eller andre liknende steder under avviklingen av lekene. 
:*Ingen offisielle personer som representerer den russiske eller belarusiske stat vil bli invitert eller akkreditert.

### Nomineringer og invitasjoner
Særforbundene for hver enkelt idrett sto for godkjenning og nominering av utøvere for sine respektive idretter, og de kunne også bestemme om de ikke ønsket å godkjenne eller nominere noen. De utøverne som ble godkjent og nominert av et særforbund, måtte deretter godkjennes for deltakelse av IOK. Disse ble invitert individuelt til deltakelse i lekene av IOK. 

Flere av de nominerte og inviterte russiske og belarusiske utøverne valgte å ikke akseptere invitasjonen. Utøverne som aksepterte invitasjonen og ville delta som AIN, fikk ikke delta hverken i åpningsseremonien eller avslutningsseremonien. Medaljene som ble vunnet av AIN-utøverne, ble ikke registrert i IOKs offisielle medaljeoversikter.

## Medaljer

## Medaljevinnere

## Bryting

;Fri stil

;Gresk-romersk stil

## Gymnastikk

### Trampoline

## Padling

### Sprint

## Roing

## Skyting

## Sykling

### Landevei

## Svømming

## Taekwondo

;Menn

## Tennis

## Vektløfting

## Referanser


## Eksterne lenker